**واقعہ حرہ** یزید بن معاویہ کے دور میں سانحۂ کربلا کے بعد دوسرا بڑا شرمناک سانحہ تھا۔ مدینہ پر شامی افواج نے چڑھائی کی تھی جس میں انھوں ظلم و بربریت کی داستانیں رقم کیں اور مدینہ میں قتل عام کیا گیا۔ یہ افسوسناک واقعہ 63ھ میں پیش آیا اور **واقعۂ حرہ** کہلاتا ہے۔ یزید کی بھیجی ہوئی افواج نے دس ہزار سے زائد افراد کو شہید کیا جس میں بہت سے صحابی، صحابیوں کی اولاد، تابعین اور حفاظ قرآن و حدیث کو بے دردی سے قتل کر دیا گیا۔ خواتین کی بے حرمتی کی گئی اور تین دن تک مسجد نبوی میں نماز نہ ہو سکی۔

"حرہ" پتھریلی زمین کو کہتے ہیں؛ چونکہ مدینہ کا ایک حصہ پتھریلا اور آتش فشانی پتھروں سے ڈھکا ہوا ہے، اسی لیے "حرہ" کہلاتا ہے "حرہ واقم" کے راستے افواج یزید کی آمد پر یہ واقعہ "واقعۂ حرہ" کہلایا۔

پس منظر
-------

سانحۂ کربلا کے بعد حجاز میں یزید کے خلاف غم و غصہ اور نفرت اپنے عروج پر پہنچ گیا تھا اور وہاں سے ایک انقلاب اٹھ رہا تھا۔ اہل مکہ نے عبد اللہ بن زبیر کے ہاتھ پر بیعت کر لی اور اہل مدینہ نے بھی یزید کے خلاف کارروائی شروع کردی۔ اس صورت حال میں یزید نے اہل مدینہ کو سمجھانے کے لیے وفد بلوایا اور یزید کے گماشتہ امیر مدینہ عثمان بن محمد نے ایک وفد صحابی رسول عبد اللہ بن حنظلہ کے ہمراہ دار الحکومت دمشق روانہ کیا۔ یزید کے وفد سے نرم سلوک اور انعام و اکرام سے نوازنے کے باوجود سانحۂ کربلا سے پیدا ہونے والا خلا برقرار رہا اور وفد مطمئن نہ ہوا۔ صحابی نے واپس آ کے بتایا کہ یزید شراب پیتا ہے اور نشے کی وجہ سے نماز میں سستی کرتا ہے۔ اہل مدینہ سب منبر نبی کے پاس جمع ہوئے اور عثمان بن محمد کو معزول کر کے یزید کو بیعت کے قابل نہ جانا اہل مدینہ مزید یزید کے جرائم سن کر امویوں کے مقابلے میں کھلم کھلا مخالفت اختیار کر گئے۔ اور سب نے اجماع کر کے یزید کو خلافت سے خلع کر دیا۔ اس نفرت کے نتیجے میں اموی خاندان کے افراد (جو یزید جیسے ظالم کے در پردہ حامی تھے اور بعد میں اہل مدینہ پر ہونے والے مظالم میں اموی لشکر کا ساتھ بھی دیا) کو مدینہ سے نکال دیا گیا۔

مدینہ پر چڑھائی
---------------

ان واقعات کا علم جب یزید کو ہوا تو وہ غصے میں آ گیا اور اس نے مسلم بن عقبہ کو مدینہ منورہ پر فوج کشی کا حکم دیا۔ مسلم بن عقبہ یزید کے حکم پر بارہ ہزار آدمیوں کے لے کر مدینہ کی جانب روانہ ہوا۔ لشکر کی روانگی کے وقت یزید نے بذات خود چند احکامات کی پابندی کا حکم دیا۔ وہ احکامات یہ تھے:

1. اہل مدینہ کو تین دن کی مہلت دینا تاکہ وہ اس عرصے میں کوئی فیصلہ کر لیں
2. تین دن کے بعد اگر وہ اطاعت قبول نہ کریں تو جنگ کرنا
3. جنگ میں کامیابی کی صورت میں تین روز تک قتل عام جاری رکھنا اور مال و اسباب لوٹنا
4. علی بن حسین علیہ السلام کو کوئی نقصان نہ پہنچانا۔

ان احکامات پر عمل کرنے کا وعدہ کر کے مسلم اپنے لشکر کے ہمراہ مدینہ کی جانب روانہ ہوا۔ مدینہ کے قریب پہنچ کر مسلم نے اہل مدینہ کو مصالحت کی دعوت دی اور ساتھ ہی تین دن کی میعاد مقرر کی۔ لیکن اس عرصے میں اہل مدینہ خاموش رہے۔ تین دن کے بعد مسلم بن عقبہ نے اہل مدینہ کو جنگ یا صلح میں سے ایک راستہ اختیار کرنے کی دعوت دی۔ اہل مدینہ یزید کی اطاعت قبول کرنے پر تیار نہ تھے، انھوں نے جنگ کو ترجیح دی۔

جنگ میں مدنی لشکر کی قیادت صحابی رسول عبد اللہ بن حنظلہ نے کی لیکن اہل مدینہ کو شکست ہوئی اور عبدالرحمن بن عوف اور عبد اللہ بن نوفل سمیت کئی اکابرین شہید ہوئے۔
مسلم نے فتح حاصل کرنے کے بعد یزید کے حکم کے مطابق قتل و غارت گری کی اور یہ سلسلہ تین دن تک جاری رہا۔ اس واقعے میں سینکڑوں شرفائے قریش و انصار اور ہزاروں دیگر قبائل کے آدمی کام آئے۔ تین دن کے بعد باقی ماندہ لوگوں سے بیعت کرنے پر اصرار کیا گیا۔ ان سے یزید کی غلامی اور جان و مال کا مالک یزید کو بنانے کے کے عنوان سے جبراً بیعت لی گئی اور انکار کی صورت میں یا یہ کہنے پر کہ میں قرآن و سنت پر بیعت کرتا ہوں شہیدکر دیا گیا۔ امام زین العابدین بھی پیش ہوئے لیکن یزید کی ہدایت کے مطابق ان سے کوئی سختی نہ کی گئی۔ مدینۃ النبی پر حملہ 63ھ میں ہوا جو واقعۂ حرہ کہلاتا ہے۔ یہ یزیدی عہد کا ایک بہت بڑا شرمناک المیہ تھا۔

تاریخی مستندات
--------------

یزید بن معاویہ کا تاریخی بدترین جرم حرہ کا واقعہ ہے جو ذو الحجہ 63ھ میں رونما ہوا۔ تاریخ کے اوراق اس رسوائی سے بھرے پڑے ہیں کوئی مورخ ایسا نہیں جس نے اسے بیان نہ کیا ہو۔

واقعہ کربلا کے بعد یزید کے جرائم اور مظالم کے خلاف تحریکوں کا آغاز ہوا؛ مدینہ میں صحابی رسول عبد اللہ بن حنظلہ غسیل الملائکہ اور کئی بااثر افراد نے بھی تحریک شروع کرنے کا فیصلہ کیا۔ اہل مدینہ نے ابن حنظلہ کے ہاتھ پر بیعت کی اور پھر والی مدینہ عثمان بن محمد بن ابی سفیان کو نکال باہر کیا؛ بنو امیہ یزید کے سیاہ کرتوتوں کی وجہ سے اہل مدینہ صحابہ اور تابعین کے نزدیک مورد نفرت اور پرخاش قرار پاتے تھے تو ڈر کر مروان بن حکم کے گھر میں جمع ہوئے اور انھیں وہیں قید کر لیا گیا۔ اہل مدینہ نے یزید کو معزول کیا اور جب اس کو خبر ملی تو باپ کی وصیت پر عمل کرکے مسلم بن عقبہ کو لشکر دے کر مدینہ روانہ کیا۔ معاویہ نے یزید کو وصیت کی تھی کہ "مدنی بیعت نہ کریں تو انھیں مسلم بن عقبہ کے ذریعے کچل دینا!۔

ابن عقبہ نے تحریک کو کچل دیا اور مدینہ میں بے شمار مسلمانوں اور صحابہ و تابعین کو تہ تیغ کیا۔ ابن اثیر لکھتا ہے: مسلم بن عقبہ نے مدینہ کو تین دن تک اپنے لشکروالوں کے لیے مباح کر دیا اور انھوں نے جو چاہا کیا۔

ابن قتیبہ لکھتا ہے: ایک شامی سپاہی ایک گھر میں داخل ہوا اور مال و دولت کے بارے میں پوچھا، گھر کی خاتون نے کہا: جو کچھ تھا وہ تمھارے سپاہی لوٹ کر لے گئے۔ یزیدی سپاہی نے اس کی گود سے شیر خوار بچہ چھین کر دیوار پر دے مارا جس کی وجہ سے بچے کا مغز باہر آگیا۔

مسلم بن عقبہ نے مدینہ پر مسلط ہونے کے بعد ان سے یزید کے غلاموں کے طور بیعت لی اور ان سے ان کے مال و جان اور اولاد پر یزید کے حق تصرف کا عہد لیا۔ اور جس نے ایسا نہ کیا وہ شہید کر دیا گیا۔

کربلا کے واقعے میں یزید کو سماجی حوالے سے بھی شکست ہوئی تھی چنانچہ اس نے ابن عقبہ سے کہا تھا امام زین العابدین علیہ السلام کو نہ چھيڑے۔ اس درد ناک واقعے میں مہاجر و انصار سے سترہ سو افراد اور دوسرے مسلمانوں میں سے دس ہزار لوگ قتل ہوئے۔

ابن ابی الحدید لکھتا ہے: یزیدی فوج نے مدینہ کے لوگوں کو بھیڑ بکریوں کی طرح ذبح کیا؛ زمین پر گرے ہوئے خون کی فراوانی تھی اور قدم رکھنے کی جگہ نہ تھی۔ مہاجرین و انصار اور ان کی اولادوں اور مجاہدین بدر کو قتل کیا اور باقیماندہ لوگوں سے یزید کے غلاموں کی حیثیت سے بیعت لی۔

تمام مؤرخین لکھتے ہیں: مسلم بن عقبہ نے اس قدر بے گناہ لوگوں کا خون بہایا کہ وہ مسرف کہلایا۔

اس واقعے میں ہزاروں خواتین کو جبری زنا کا نشانہ بنایا گیا جس سے بن باپ کے بے شمار بچے پیدا ہوئے۔ یہ بات محض جھوٹ ہے کیونکہ کتاب الامامہ و السیاسہ کی نسبت اس کے مصنف سے ثابت نہیں۔

حموی لکھتا ہے: مسلم بن عقبہ نے خواتین کو اپنے فوجیوں کے لیے مباح کر دیا تھا۔

سیوطی لکھتے ہیں: حسن بصری نے واقعے کو یاد کرتے ہوئے کہا: خدا کی قسم! اس واقعے میں کسی کو بھی نجات نہیں ملی؛ زیادہ تر صحابہ اور دوسرے مسلمان مارے گئے، مدینہ کو لوٹا گیا اور ایک ہزار کنواری لڑکیوں کے ساتھ زنا کیا گیا!!۔

اس کے بعد حسن بصری نے آیت استرجاع "انا للہ و انا الیہ راجعون" کی تلاوت کرتے ہوئے کہا: حضرت محمد صلی اللہ علیہ و آلہ و سلم نے فرمایا تھا: "جس نے اہلیان مدینہ کو ہراساں کیا اس پر خدا، ملائکہ اور تمام انسانوں کی لعنت ہے۔
کسی مورخ نے ان تمام باتوں سے اختلاف نہیں کیا۔ حتی کہ صحابہ کرام نے اس کی مذمت کی اور تابعین نے ان واقعات کو اسی طرح افسوس و دکھ کے ساتھ بیان کیا ہے۔

یزید اور بنو امیہ کے کچھ حامیوں کا خیال ہے کہ : طبری میں واقعہ حرہ کی تمام تر روایات ابو مخنف اور ہشام کلبی کی روایت کردہ ہیں جن کا بنو امیہ سے بغض اور تعصب مشہور ہے۔ اس وجہ سے ان کی بیان کردہ ان تفصیلات پر اعتماد نہیں کیا جا سکتا ہے کہ جن میں انھوں نے ظلم کو بنو امیہ کی طرف منسوب کیا ہے۔ یہ لوگ بیان کرتے ہیں کہ بغاوت پر قابو پا لینے کے بعد مدینہ منورہ کو تین دن تک کے لیے مباح کر دیا گیا، شہریوں کا مال لوٹا گیا اور لوگوں کو بے جا قتل کیا گیا۔ اگر ایسا ہوا ہوتا تو یہ کوئی معمولی واقعہ نہ تھا۔ پھر اس کا بیان کرنے والا اکیلا ابو مخنف نہ ہوتا بلکہ اور بھی بہت سے لوگ اسے بیان کر رہے ہوتے۔ اس سے معلوم ہوتا ہے کہ یہ تفصیلات بھی بنو امیہ کے خلاف اس پراپیگنڈے کا حصہ تھیں جو ان کی حکومت کو گرانے کے لیے کیا گیا۔ ممکن ہے کہ سرکاری فوجیوں نے کچھ زیادتیاں کی ہوں لیکن اس بارے میں یقین کے ساتھ کوئی بات نہیں کہی جا سکتی ہے کیونکہ ان روایات کا راوی صرف ایک ہی شخص ہے اور وہ ناقابل اعتماد ہے۔[*حوالہ درکار*]

مزید یہ لوگ کہتے ہیں: رہی یہ بات کہ تین دن کے لیے مدینہ شہر میں فوجیوں نے ہزاروں خواتین کو ریپ کیا  اور  اس کے نتیجے میں ایک ہزار خواتین حاملہ ہوئیں، ایسی بے بنیاد بات ہے کہ ابو مخنف کو بھی اس کا خیال نہیں آیا۔ اگر اس میں کچھ بھی حقیقت ہوتی، تو جہاں ابو مخنف نے ڈھیروں دوسری روایتیں وضع کی ہیں، وہاں اس کو وہ کیسے چھوڑ دیتا؟ پھر اگر یہ واقعہ ہوا ہوتا تو ہر ہر شہر میں یزید کے خلاف بغاوت اٹھتی جاتی۔ عربوں کے بارے میں تو دور جاہلیت میں بھی یہ گمان مشکل ہے کہ ان کی خواتین پر کوئی ہاتھ ڈالے تو وہ خاموشی سے دیکھتے رہیں کجا یہ کہ دور اسلام میں ایسا ہو اور سب لوگ تماشا دیکھتے رہیں۔ کیا ان سب نے چوڑیاں پہن رکھی تھیں یا ان کی غیرت گھاس چرنے چلی گئی تھی؟[*حوالہ درکار*]

ان حامیان بنو امیہ کا کہنا ہے: ان باتوں میں کوئی حقیقت نہیں ہے اور صرف ابو مخنف نے ہی اس ظلم اور بربریت کو بیان کیا ہے۔ یہ روایت ابن کثیر نے مدائنی کے حوالے سے البدایہ و النہایہ میں درج کی ہے اور ساتھ واللہ اعلم لکھ کر اس واقعے سے متعلق شک کا اظہار کیا ہے۔  مدائنی نے بھی اس کی سند یہ بیان کی ہے: قال المدائني عن ابي قرہ قال۔ اب معلوم نہیں کہ یہ ابو قرہ کون صاحب ہیں اور کس درجے میں قابل اعتماد ہیں۔ اور وہ خود واقعہ حرہ کے ساٹھ سال بعد پیدا ہوئے۔ وہ واقعے کے عینی شاہد نہیں تھے۔ اگر یہ خواتین اس طرح ریپ ہوئی ہوتیں اور اس کے نتیجے میں ایک ہزار ولد الحرام پیدا ہوئے ہوتے تو انساب کی کتابوں میں تو اس کا ذکر ملتا کہ یہ وہ لوگ ہیں جن کے باپ کا نام معلوم نہیں ہے لیکن ایسا کچھ نہیں ہے۔ ابن کثیر نے بھی اس روایت کو محض نقل کیا ہے اور اس پر اپنے شکوک و شبہات کا اظہار کیا ہے۔[*حوالہ درکار*]

لیکن ان یزید کے حامیوں کا جواب یہ ہے کہ یزید کے بے پناہ مظالم اور انسانیت اور اسلام کو شرمندہ کرنے والے یہ تمام واقعات طبری سے پہلے سب قدیم ترین مورخین نے اسی طرح بیان کیے ہیں۔ یزید کی حکومت ظلم و بربریت کی وہ داستانیں رقم کر چکی تھی کہ بہت کم لوگوں نے اس کے خلاف بغاوت کی کوشش کی۔ دیگر آنکہ بچے کھچے افراد سے ایسی غیر شرعی بیعت لی گئی تھی کہ کچھ بھی نہیں کر سکتے تھے۔ اور تاریخ نویسوں کی بھی مجال نہ تھی کہ بنو امیہ کے خلاف کچھ لکھ سکیں۔

حملہ کرنے والے
--------------

* مسلم بن عقبہ
* مروان بن حکم
* حصین بن نمیر سکونی
* روح بن زنباع بن روح جذامی
* حبیش بن دلجہ قینی
* ابو ہذیل زفر بن حارث کلابی
* عبد اللہ بن مسعدہ فزاری۔ صغیر صحابی تھے۔ 64ھ میں مرے۔ غلام بنے تو نبی اکرم نے بی بی فاطمہ سلام اللہ علیہا کو بخش دیا ان کے بعد مولا علی کی خدمت میں تھا مگر معاویہ نے اسے لالچ سے خرید لیا اور دشمن علی بن گیا۔

دفاع کرنے والے لیڈر
-------------------

* عبد اللہ بن حنظلہ
* عبد اللہ بن مطیع
* معقل بن سنان
* عبدالرحمن بن زہیر بن عبد عوف

مدنی شہدائے حرہ
---------------

واقعہ حرہ کے شرم ناک واقعے میں صحابہ و تابعین جن میں حفاظ قرآن و حدیث تھے نہایت مظلومانہ انداز میں مدینۃ النبی میں مجبور اور ناچار کر کے شہید کیے گئے۔ تمام کتب نے صحابہ کرام اور تابعین عظام شہداء کی بڑی بڑی تعداد نقل کی ہے۔

حرہ کے دن عبداللہ بن حنظلہ کی آل میں سے آٹھ افراد بھی شامیوں کے ہاتھوں شہید ہوئے تھے۔ اور عبد اللہ بن زمعہ کے سات بیٹے یا پوتے شہید ہوئے۔

حرہ کی کہانی میں نہ صرف انصار بلکہ متعدد مہاجر خاندانوں پر بھی امویوں نے حملہ کر کے انھیں قتل کیا تھا۔

سانحہ حرہ میں ہلاک ہونے والوں کی تعداد کے بارے میں مختلف رپورٹس بیان کی گئی ہیں۔ جیسے:

* ۔ سات سو (700) شخصیات اور بزرگ۔

* ۔ اسی (80) صحابہ۔

* ۔ دس ہزار (10000) دوسرے لوگ۔

سانحہ حرہ کے بعد میں ایک بھی بدری صحابی باقی نہیں بچا تھا!

کتاب "وقعہ حرہ" کے مصنف نے چند ہلاک ہونے والوں کے ناموں کے ساتھ ساتھ ان کے قبائل کے ناموں پر بھی ایک دلچسپ تحقیق کی ہے۔ صرف قبیلے کے نام اور ان میں 439 ہلاک ہونے والوں کی ترتیب مندرجہ ذیل ہے:

1- مہاجرین: قریش: 145 افراد،

2- انصار: اوس قبیلہ: 66 افراد،

3- انصار: قبیلہ خزرج: 137 افراد،

4- عدنانی قبائل: 25 افراد،

5- قحطانی قبائل: 22 افراد،

6- قریش کے اتحادی: 16 افراد،

7- انصار کے اتحادی: 10 افراد،

8- غلام: 8 افراد۔

تابعی مورخ خلیفہ بن خیاط نے اپنی کتاب تاریخ خلیفہ بن خیاط میں صرف مدنی صحابہ اور تابعین کی فہرست بیان کی ہے۔

### شہدائے قریش

#### بنو ہاشم

* عبداللہ بن جعفر بن ابی‌طالب کے بیٹے ابو بكر
* عون
* جعفر
* فضل بن عباس بن ربیعہ
* عبد اللہ بن نوفل بن حارث
* عباس بن عتبہ بن ابی لہب

#### بنو سلیم بن منصور

* سلیمان بن صفوان بن عباد
* اسود بن عباد بن شیبان
* عتبہ بن معبد بن شیبان
* محمد بن عقبہ بن دبیہ
* سلیمان بن عقبہ بن دبیہ
* جری بن حزم بن جابر
* جعفر بن عبد اللہ بن مالك

#### بنو مطلب بن عبد مناف

* یحیى بن نافع بن عجیر
* عبد اللہ بن نافع بن عجیر

#### بنو نوفل بن عبد مناف

* داود بن ولید بن قرظہ
* ولید بن داود بن ولید

#### بنو مازن بن منصور

* عبیداللہ بن عتبہ بن غزوان

#### بنو امیہ بن عبد شمس

* اسماعیل بن خالد بن عقبہ
* ابو علباء مولى مروان بن حكم
* سلیمان بن ابو سائب انصاری یزید بن اخت لنمر
* عمرو بن ابو سائب انصاری یزید بن اخت نمر
* ولید بن ابو سائب انصاری یزید بن اخت نمر

#### بنو اسد بن عبد العزى

* وہب بن عبداللہ بن زمعہ
* یزید بن عبداللہ بن زمعہ
* ابو سلمہ بن عبداللہ بن زمعہ
* خالد بن عبداللہ بن زمعہ
* عبد اللہ بن زمعہ بن اسود کا بیٹا نام نہیں معلوم
* مقداد بن وہب بن زمعہ
* یزید بن عبد اللہ بن وہب بن زمعہ
* مغیرہ بن عبد اللہ بن سائب
* عبد اللہ بن نوفل بن عدی
* عمرو بن نوفل بن عدی
* عدی بن تویت بن حبیب
* عبد اللہ بن عبد الرحمن بن حاطب بن ابی بلتعہ، حلیف بنی اسد
* اسامہ بن خیار، حلیف بنی اسد

#### بنو عبد الدار بن قصی

* یزید بن مسافع بن طلحہ
* زید بن مسافع بن طلحہ
* عبد اللہ بن عبد الرحمن بن مسافع
* محمد بن ایوب بن ثابت
* مصعب بن ابی عمیر بن ابی عزیز
* عبد الرحمن بن عمرو بن اسود

#### بنو زہرہ

* زید بن عبد الرحمن بن عوف
* ابان بن عبد اللہ بن عوف
* عیاض بن حسن بن عوف
* محمد بن اسود بن عوف
* صلت بن مخرمہ بن نوفل
* محمد بن مصور بن مسور
* عبد اللہ بن عبد الرحمن بن اسود
* إسماعیل بن وہیب بن اسود
* عمیر بن سعد بن ابی وقاص
* عمرو بن سعد بن ابی وقاص
* إسحاق بن ہاشم بن عتبہ بن ابی وقاص
* محمد بن نافع بن عتبہ
* عمران بن عبد الرحمن بن نافع بن عتبہ
* عثمان بن علاء بن جاریہ ثقفی، حلیف بنی زہرہ
* جلاس بن علاء بن جاریہ ثقفی، حلیف بنی زہرہ
* محمد بن علاء بن جاریہ ثقفی، حلیف بنی زہرہ

#### بنو تیم بن مرہ

* یعقوب بن طلحہ بن عبید اللہ
* عبیداللہ بن عثمان بن عمرو
* عبد اللہ بن محمد بن ابی بكر
* معبد بن حارث بن خالد
* موسى بن حارث بن طفیل، عائشہ و عبد الرحمن بن ابی بكر کے مادری بھائی
* حارث بن منقذ بن طفیل، طفیل ابو الحصین اخو ابن ابی عتیق لامہ عمار بن صهیب
* مصعب بن محمد بن صهیب
* خالد بن محمد بن صهیب

#### بنو مخزوم

* عبد اللہ بن ابی عمرو بن حفص بن المغیرہ
* ابو سعد بن عبد الرحمن بن حارث
* عبد اللہ بن حارث بن عبد اللہ
* مسلم بن ابی برد بن معبد

#### بنو عدی بن كعب

* ابوبكر بن عبیداللہ بن عمر بن خطاب بن نفیل بن عبد العزى
* عبد اللہ بن عاصم بن عمر بن خطاب
* سلیمان بن عاصم بن عمر بن خطاب
* عمر بن سعید بن زید بن عمرو بن نفیل
* ابوبكر بن عبد الرحمن بن سعید بن زید بن عمرو
* محمد بن سلیمان بن مطیع بن اسود
* عبد الملك بن عبد الرحمن بن مطیع
* عبد اللہ بن نافع بن عبد عمرو بن عبد اللہ
* ابراہیم بن نعیم بن عبد اللہ بن نحام
* محمد بن ابی جهم بن حذیفہ بن غانم
* خدیج بن ابی حثمہ بن حذافہ ابن غانم
* ایاس بن السری، حلیف بنی عدی
* یعلى بن سری، حلیف بنی عدی
* یوسف بن حبیب لیثی، حلیف بنی عدی

#### بنو سهم بن عمرو

* ذؤیب بن عمرو بن خنیس بن حذافہ
* ابن ذؤیب بن عمرو بن خنیس۔
* میاح بن خلف، حلیف بنی سهم
* فضالہ بن میاح بن خلف، حلیف بنی سهم

#### بنو جمح بن عمرو

* عبد الملك بن حطاب جمحی
* حارث بن معمر بن حبیب ابن وہب بن حذافہ بن جمح
* حطاب بن حارث بن حاطب
* عمرو بن محمد بن حاطب
* حاطب بن عمرو بن حارث بن حاطب بن حارث بن معمر
* عثمان بن كثیر بن صلت كندی، حلیف بنی جمح
* نعیم بن صلت كندی، حلیف بنی جمح

#### بنو عامر بن لؤی

* عبد الرحمن بن حویطب بن عبد العزى
* عبد الملك بن عبد الرحمن بن حویطب
* عبد الرحمن بن زمعہ بن قیس
* عمرو بن عبداللہ بن زمعہ
* عبداللہ بن عبداللہ بن زمعہ
* ربیعہ بن سهم بن عبداللہ بن زمعہ
* عبداللہ بن عبد الرحمن بن عمرو بن حاطب
* سلیط بن عبداللہ بن عمرو بن ہاشم صاحب صحیفہ قریش
* ہاشم بن حمزہ عامری
* ربیعہ بن ہاشم بن كنانہ بن عثمان بن حصن
* كنانہ بن ہاشم بن كنانہ
* ہشام بن عبداللہ بن كنانہ
* حارث بن عبداللہ بن كنانہ
* ہشام بن اسود بن ہاشم بن كنانہ
* خیار بن عبد الرحمن بن خیار
* ابو سلیمان بن عبداللہ بن خیار
* سلیمان بن اویس بن سعد بن ابی سرح
* ابو عمرو بن عبداللہ بن عمرو بن اویس
* ابو قیس بن عبدالرحمن بن عدی

#### بنو حجیر بن معیص

* فضالہ بن خالد بن نائلہ بن رواحہ
* عیاض بن خالد بن نائلہ بن ہرم بن رواحہ
* حارث بن خالد بن نائلہ
* مسلم بن خالد بن نائلہ
* محمد بن عبدالرحمن بن طفیل
* عیاض بن ابی سلام بن یزید بن عبد اللہ بن مالك
* زید بن عبداللہ بن مسافع بن انس بن عبد

#### بنو حارث بن فهر

* شعیب بن ابی عبد اللہ
* مرداس بن عوف
* ابراہیم بن اسرائیل
* مصعب بن عبد اللہ بن ابی خیثمہ

#### بنو قیس بن حارث بن فهر

* زفر بن حارث او ابن سوید
* مالك بن سوید کا ایک بیٹا
* عقیل بن زفر
* ربیعہ بن زیاد
* اثاثہ بن شیبہ
* علاء بن شیبہ
* زہیر ابن عبد اللہ
* زیاد بن ابی امیمہ

#### بنو محارب بن فهر

* عبد الرحمن بن نفیل بن عبد اللہ
* عبداللہ بن نفیل بن عبد اللہ
* قطن بن نفیل بن عبد اللہ بن وہب بن سعد
* عبد اللہ بن نضلہ بن عبد اللہ بن وہب
* سعید بن رباح بن عمرو بن مغترف بن حجوان
* ابان بن حسل بن رباح بن عمرو
* عمرو بن حسان بن رباح
* ولید بن عصمہ
* علاء بن یزید بن انس بن عبد اللہ بن حجوان
* حبیب بن نافع بن مضرس
* ولید بن حممہ بن عبد اللہ بن حجوان
* خثیم بن نافع بن مضرس

### شہدائے انصار

#### اوس

##### بنو عوف

* عبد اللہ بن حنظلہ غسیل الملائكہ
* عبد الرحمن بن عبداللہ بن حنظلہ
* حارث بن عبداللہ بن حنظلہ
* حكم بن عبداللہ بن حنظلہ
* عاصم بن عبداللہ بن حنظلہ
* عبداللہ بن حنظلہ کے دیگر تین پوتے
* یحیى بن مجمع
* عبد اللہ بن مجمع
* عیسى بن عبد الرحمن بن یزید
* عكاشہ بن یزید بن عبد الرحمن بن یزید بن جاریہ
* عمرو بن سوید بن عقبہ بن عویم بن ساعدہ
* ابو العیال بن عقبہ بن عویم

##### بنو حنش بن عوف بن عمرو

* سهل بن عثمان بن حنیف
* عمرو بن سهل بن عثمان بن حنیف
* محمد بن عثمان بن حنیف
* حبیب بن عباد بن حنیف

##### بنو ثعلبہ

* حبیب بن خوات
* عمر بن خوات

##### بنو جحجبا بن كلفہ

* عیاض بن عمرو بن بلیل
* عمرو بن عمرو بن بلیل
* عمرو بن عقبہ بن عتوارہ
* ذكوان مولى ابن حنظلہ

##### بنو عجلان

* عمارہ بن سلمہ
* عبد الرحمن بن حارث بن سلمہ

##### بنو معاویہ بن مالك

* محمد بن بشیر
* عبد اللہ بن كلیب
* محمد بن جیبر
* عتبہ بن جبیر
* عبید اللہ بن ثابت
* علاء بن ثابت
* سائب بن عبد اللہ
* ثعلبہ بن حارث بن ثعلبہ
* عامر بن حارث بن ثعلبہ
* سعد بن عبد اللہ
* عبد اللہ بن حزم بن عمرو بن امیہ
* عتبہ بن الاشعث بن كعب

##### بنو عبد الاشهل

* عبداللہ بن سعد بن معاذ بن نعمان
* محمد بن بشیر بن معاذ

##### بنو زعوراء

* عمرو بن یزید بن سكن
* عباد بن راشد بن رافع بن قیس
* موسى بن عبد اللہ
* جعفر بن ثعلبہ
* عباد بن سلكان بن سلامہ بن وقش
* سلمہ بن عباد بن سلكان
* شیبہ بن عبد العزیز

##### بنو نبیت عمرو بن مالك

* سعید بن جبیر
* عبد اللہ بن سعد
* عباد بن سعد
* ساعدہ بن سعد
* ابو جبیرہ بن سعد

##### بنو حارثہ بن حارث

* عبد اللہ بن عبد الرحمن بن سهل
* كنانہ بن سهل ابن عبد اللہ بن اوس بن قیظی
* عبد اللہ بن اویس
* سهل بن ابی امامہ، حلیف
* جعفر بن ثعلبہ بن محیصہ
* ساعدہ بن اسد بن ساعدہ
* یزید بن محمد بن سلمہ

##### بنو ظفر

* عمرو بن ثابت بن قیس بن خطیم
* محمد بن ثابت بن قیس
* یزید بن ثابت بن قیس
* محمد بن ابی نملہ بن زرارہ

#### خزرج

##### بنو مالك بن نجار

* عمرو بن سعید بن حارث بن صمت
* سعید بن زید بن ثابت بن ضحاك
* سلیمان بن زید بن ثابت
* زید بن زید بن ثابت
* یحیى بن زید بن ثابت
* عبید اللہ بن زید بن ثابت
* محمد بن عمارہ بن زید بن ثابت
* زید بن عمارہ بن زید بن ثابت
* عبد اللہ بن عمرو بن حزم
* جابر بن عمرو بن حزم
* معاویہ بن عمرو بن حزم
* محمد بن عمرو بن حزم
* عبد الرحمن بن محمد بن عمرو بن حزم
* عثمان بن محمد بن عمرو بن حزم
* عبد الملك بن محمد بن عمرو بن حزم
* علاء بن عبد اللہ بن رقیم بن نضلہ
* عمرو بن معلى بن عمرو
* علاء ابن عبد اللہ بن نعیم بن نضلہ
* مالك بن معاذ بن عمرو بن قیس
* محمد بن عبد اللہ بن عبد الرحمن بن اسعد بن زرارہ
* قیس بن سعد بن قیس بن عمرو بن سهیل
* عبد الرحمن بن ابی الزناد ابن ابی الورد بن قیس بن فهد
* ابراہیم بن تمیم ابن قیس بن قهد
* عبد الرحمن بن سعد
* عبد الرحمن بن معاذ
* خالد بن صفوان
* عبد الرحمن بن سعد
* زید بن ابی عمرو بن عمرو بن محصن
* یحیى بن عمرو
* محمد بن ابی بن كعب
* عائذ بن ابی قیس بن انس بن قیس
* انس بن محمد بن عبد اللہ بن ابی طلحہ
* عمرو بن ابی عمرو یہ عمرو بن ابی عمرو بن شداد الفہری غزوہ بدر میں 32 سال کی عمر میں شریک 36ھ میں خلافت علی المرتضیٰ میں وفات پانے والے مہاجر صحابی جو قریش کے بنو ضبہ میں سے اور اولاد حارث بن فہر سے تعلق رکھنے والے تھے کے علاوہ ہیں۔
* اسماعیل بن عبد الرحمن بن حسان بن ثابت
* محمد بن عبد الملك بن نبیط
* عامر بن عقبہ
* عمارہ ابن عمرو بن حزم
* قیس بن ابی الورد بن قهد

##### بنو عدی بن نجار

* بكر بن عبد اللہ بن قیس بن صرمہ
* مالك بن سواد ابن عذیہ
* عون بن رفاعہ
* عمرو بن عبد اللہ
* حارث بن سراقہ
* عبد اللہ بن انس بن مالك
* یحیى بن انس بن مالك

##### بنو دینار بن نجار

* سعد بن عمیر بن اہیب

##### بنو مازن بن نجار

* عمرو بن تمیم بن غزیہ
* نعمان بن عمرو بن سعد ابن عمرو بن غزیہ
* سعد بن ابی داود بن عمیر بن مالك
* جعفر بن ابی داود بن عمیر
* عبد اللہ بن زید بن عاصم
* ابو حسن بن عبد اللہ بن زید بن عاصم
* عبد اللہ بن حارث بن عبد اللہ بن كعب اور ان کے دو بھائی
* عبد اللہ بن حارث بن عبد اللہ
* عبد الرحمن بن حارث بن عبد اللہ
* قیس بن حارث بن عبد اللہ
* عمرو بن ابی حسن
* عتبہ بن جریر
* حكیم بن ابی قحافہ، عدید لبنی مازن من اہل یمن

##### بنو حرث بن خزرج

* عبد الرحمن بن خبیب بن اساف
* محمد بن خالد بن اساف
* عبد اللہ بن خالد بن اساف
* محمد بن عبد الرحمن بن خالد بن اساف
* عبید اللہ بن انیس بن سكن بن اساف
* سعد بن كلیب بن اساف
* محمد بن ثابت بن قیس بن شماس
* یحیی بن ثابت بن قیس بن شماس
* عبد اللہ بن ثابت بن قیس بن شماس
* ابو نعیم بن ابی فضالہ بن ثابت
* لبیب بن بسر بن یزید
* عبد اللہ بن عتبہ بن سماك
* عبد الرحمن بن عبد اللہ بن حصین
* عبد اللہ ابن الربیع بن سراقہ
* سائب بن عبد اللہ بن ثعلبہ
* عامر بن حرث بن ثعلبہ
* سعد بن عبید اللہ
* عبد اللہ بن حسن بن عمرو بن امیہ
* عتبہ بن اشعث بن كعب، من الزرقیین

##### بنو عوف بن خزرج

* عبد اللہ بن ربیعہ بن بلال

##### بنو سالم بن عوف

* نوفل بن محمد بن عباد بن عبادہ بن صامت
* محمد ابن كعب بن عجرہ
* سعد ابن كعب بن عجرہ
* ثابت بن عبد اللہ بن ایاس

##### بنو سلمہ

* معاذ بن صمت
* ایوب بن عبد اللہ بن معاذ
* عمرو بن خشرم
* عبد الرحمن بن ابی قتادہ بن ربعی
* یزید بن ابی الیسر
* یحیى بن صیفی بن اسود بن وہب بن كعب بن مالك
* محمد بن عبد الرحمن بن ابی منذر

##### بنو بیاضہ

* عبد اللہ بن زیاد بن لبید

##### بنو زریق

* عقبہ بن ابی عمارہ
* مسعود بن ابی عمارہ
* عروہ بن ابی عمارہ
* عثمان بن عروہ بن ابی عمارہ
* سعد بن عثمان بن خلدہ
* سلمہ بن قیس بن ثابت بن خلدہ
* عامر بن عبد الرحمن بن عمرو بن خلدہ
* المطلب بن عامر بن عمرو بن خلدہ
* حارث بن رفاعہ بن رافع بن مالك
* سلیمان بن ابی عیاش بن معاویہ بن صامت

##### آل المعلى

* سعید بن ابی سعید بن اوس بن معلى
* سهل بن ابی سعید بن اوس
* حارث بن عتبہ بن عبید بن معلى
* محمد بن عمرو بن قیس
* كثیر بن افلح، مولى ابی ایوب انصاری

دیگر شہدائے حرہ
---------------

ہزاروں کی تعداد میں دیگر مسلمان (جن میں بہت سے حافظ قرآن، راویان حدیث صحابہ کرام اور تابعین عظام تھے) بھی اس واقعہ میں شہید ہوئے جن کی تعداد 11000 تک بیان کی گئی ہے۔ ان کے نام تاریخ کے صفحات میں گم کر دیے گئے۔ تاکہ بنی امیہ کے مظالم چھپ جائیں۔

حوالہ جات
---------

1. 1 2  ابن کثیر، تاریخ الخلفاء
2. ↑  ابن منظور، لسان العرب، لفظ حرہ
3. ↑  تاریخ ابن خلدون جلد دوم ص 136
4. ↑  البدایہ و النہایہ ج 8 ص 218
5. ↑  Hawting 2000, pp. 47-48
6. ↑  ابن‌کثیر۔البدایہ و النهایہ جلد8۔صفحہ218۔219۔224
7. ↑  ابن اثیر، کامل، ج4، ص120
8. ↑  طبری، تاریخ طبری، ج4، ص374
9. ↑  ابن اثیر، الکامل، ج4، ص112
10. ↑  مسلم بن قتيبۃ، الامامۃ والسیاسۃ، ج 1، ص 231
11. ↑  كامل ابن اثير، ج 4، ص 117
12. ↑  مسلم بن قتيبۃ، الامامۃ والسیاسۃ، ج1، ص832
13. ↑  تاريخ طبرى، ج 4، ص 381-384
14. ↑  كامل ابن اثير، ج 4، ص 123-124
15. ↑  مروج الذہب، ج 3، ص 70
16. ↑  مسلم بن قتيبۃ، الامامۃ والسياسۃ، ج 1، ص 239 و ج 2، ص 19
17. ↑  شرح نہج البلاغہ ابن ابی الحدید، ج 3، ص 952
18. ↑  مسعودی۔ مروج الذہب، ج 3، ص 96
19. ↑  کامل ابن اثیر، ج 4، ص 120
20. ↑  مسلم بن قتيبۃ، الامامۃ و السياسۃ، ج 2، ص 15
21. ↑  مشهور حسن سلمان (1995)۔ (المجموعة الأولى) كتب حذر منها العلماء۔ **2**۔ دار العصيمي۔ صفحہ: 298
22. ↑  یاقوت حمودی معجم البلدان، ج 2، ص 942، لفظ حرہ
23. ↑  تاریخ الخلفاء، ص 233
24. ↑  مسلم، صحیح، کتاب الحج، باب فضل المدینہ، حدیث 10 و 16
25. ↑  مسند احمد، ج 4، ص 55
26. ↑  کنز العمال، ج 12، ص 246 تا 247
27. ↑  701-774/1301-1372
28. ↑  135-225/752-840
29. ↑  یہ صحابی رسول عبدالرحمن بن عوف بن عبد عوف کے چچیرے بھائی تھے۔
30. ↑  اسد الغابه ، ج1 ، ص600
31. ↑   الإمامة والسیاسه، ج1 ، ص 243 ؛ البدایة والنهایه ، ج8 ، ص221
32. ↑  فاضل عبد الجلیل الزاکی، وقعة الحرة، ص 446 ـ 355
33. ↑  كتاب تاریخ خلیفہ بن خیاط، الصفحات 240-250 آرکائیو شدہ 2017-05-13 بذریعہ وے بیک مشین
34. ↑  حسب كتاب تاریخ خلیفہ بن خیاط بن ابی ہبیرہ۔ واضح نہیں ہے کہ کیا یہ وہی مشہور سعید بن جبیر ہیں یا کوئی اورشخص ہیں۔